cyanic-selkie/wikianc huggingface dataset:
আর. কে. নারায়ণ
'''আর. কে. নারায়ণ (১০ অক্টোবর, ১৯০৬ – ১৩ মে, ২০০১) ছিলেন একজন ভারতীয় লেখক। কাল্পনিক দক্ষিণ ভারতীয় শহর মালগুডির পটভূমিকায় লেখা তার রচনাগুলির জন্য তিনি সর্বাধিক পরিচিত। তার পুরো নামটি হল রাসীপুরম কৃষ্ণস্বামী আইয়ার নারায়ণস্বামী'''। ইংরেজি ভাষায় ভারতীয় সাহিত্যের প্রথম যুগের তিন জন পুরোধা ব্যক্তিত্বের অন্যতম ছিলেন নারায়ণ (অন্য দুজন ছিলেন মুল্‌ক রাজ আনন্দ ও রাজা রাও)। তারাই এই সাহিত্যকে বিশ্বে সুপরিচিত করে তুলেছিলেন।
নারায়ণ তার পরামর্শদাতা ও বন্ধু গ্রাহাম গ্রিনের সাহায্যে আত্মপ্রকাশ করেন। গ্রিনই তার প্রথম চারটি বইয়ের জন্য প্রকাশক সংগ্রহে প্রধান ভূমিকা গ্রহণ করেছিলেন। এই চারটি বইয়ের মধ্যে তিনটি আংশিক আত্মজীবনীমূলক বই স্বামী অ্যান্ড ফ্রেন্ডস্‌, দ্য ব্যাচেলর অফ আর্টস্‌ ও দি ইংলিশ টিচার অন্তর্ভুক্ত। এছাড়া তার অপর রচনা দ্য ফাইনান্সিয়াল এক্সপার্ট ১৯৫১ সালে অন্যতম সর্বাধিক মৌলিক রচনা হিসেবে স্বীকৃতি লাভ করে। তার অপর একটি রচনা দ্য গাইড বইটির জন্য তিনি সাহিত্য অকাদেমি পুরস্কারে ভূষিত হন। এই বইটি অবলম্বনে একটি চলচ্চিত্র নির্মিত হয় ও একটি ব্রডওয়ে নাটক মঞ্চস্থ হয়।
নারায়ণের গল্পগুলির অধিকাংশেরই পটভূমি মালগুডি নামক কাল্পনিক শহরটি। স্বামী অ্যান্ড ফ্রেন্ডস্‌ বইতে এই শহরের প্রথম উল্লেখ দেখা যায়। তার গল্পগুলিতে সামাজিক পরিপ্রেক্ষিতটি আলোচিত হয়েছে। চরিত্রগুলির দৈনন্দিন জীবন এগুলিতে সহানুভূতির সঙ্গে ফুটিয়ে তোলা হয়েছে। তাকে উইলিয়াম ফকনারের সঙ্গে তুলনা করা হয়। ফকনারও তার রচনায় সত্যিকারের শহরের আদলে একটি কাল্পনিক শহর গড়ে তুলেছিলেন, সাধারণ জীবনের মধ্যে থেকে হাস্যরস ও জীবনীশক্তি বের করে এনেছিলেন এবং মানবতাবাদের প্রতি গভীর সহানুভূতি ব্যক্ত করেছিলেন। নারায়ণের ছোটোগল্প লেখার ভঙ্গিটিকে গাই দে মঁপাসার গল্পরচনার ভঙ্গিটির সঙ্গে তুলনা করা হয়। উভয়েই গল্পের উপাদানগুলির আকর্ষণীয়তা বজায় রেখে গল্পরচনায় দক্ষ ছিলেন। গদ্য ও ভাষ্যের অতিসরলীকরণের জন্য নারায়ণ সমালোচিতও হয়েছেন।
নারায়ণের লেখক জীবন ষাট বছরেরও বেশি সময় জুড়ে পরিব্যাপ্ত। তিনি একাধিক পুরস্কার ও সম্মাননায় ভূষিত হয়েছেন। এগুলির মধ্যে রয়্যাল সোসাইটি অফ লিটারেচারের এসি বেনসন মেডেল, ভারতের তৃতীয় ও দ্বিতীয় সর্বোচ্চ অসামরিক সম্মাননা যথাক্রমে পদ্মভূষণ ও পদ্মবিভূষণ উল্লেখযোগ্য। তিনি ভারতীয় সংসদের উচ্চকক্ষ রাজ্যসভার মনোনীত সদস্য হয়েছিলেন।
প্রথম জীবন
আর. কে. নারায়ণ ব্রিটিশ ভারতের মাদ্রাজ (অধুনা চেন্নাই) শহরে জন্মগ্রহণ করেছিলেন। তার বাবা ছিলেন একটি বিদ্যালয়ের প্রধান শিক্ষক। সেই বিদ্যালয়ে নারায়ণও কিছুদিন পড়াশোনা করেছিলেন। তার বাবার বদলির চাকরির সূত্রে নারায়ণ তার ছেলেবেলায় একটি অংশ তার দিদিমা পার্বতীর যত্নে কাটিয়েছিলেন। এই সময় তার বন্ধু ও খেলার সঙ্গী ছিল একটি ময়ূর ও একটি দোষ্টু বাঁদর।
নারায়ণের বাবা যখন মহারাজা’স কলেজ হাইস্কুলে বদলি হয়ে যান, তখন নারায়ণ তার পরিবারের সঙ্গে মহীশূরে চলে আসেন। এই বিদ্যালের গ্রন্থাগারটি ছিল অত্যন্ত সমৃদ্ধ। তার বাবারও বইয়ের একটি বিশাল সংগ্রহ ছিল। নারায়ণের বই পড়ায় বিশেষ আগ্রহ থাকায় এতে তার সুবিধাই হয়। এই সময় তিনি লেখালিখিও শুরু করেন। উচ্চ বিদ্যালয়ে পড়াশোনা শেষ করার পর নারায়ণ বিশ্ববিদ্যালয়ের প্রবেশিকা পরীক্ষায় অণুত্তীর্ণ হন। এই সময় এক বছর তিনি বাড়িতে থেকে পড়াশোনা ও লেখালিখি করতে থাকেন। ১৯২৬ সালে প্রবেশিকা পরীক্ষায় উত্তীর্ণ হয়ে তিনি মহারাজা কলেজ অফ মাইসোরে যোগদান করেন। সাধারণত তিন বছরে স্নাতক পাঠক্রমের পড়াশোনা শেষ হলেও, নারায়ণের এই পাঠক্রম শেষ করতে চার বছর লেগেছিল। তার এক বন্ধু তাকে বলেছিলেন, স্নাতকোত্তর পাঠক্রমে পড়াশোনা করলে সাহিত্যের প্রতি তার আগ্রহ কমে যাবে। তাই তিনি পড়াশোনা ছেড়ে কিছু সময়ের জন্য বিদ্যালয় শিক্ষকের চাকরি গ্রহণ করেন। কিন্তু সেই বিদ্যালয়ের প্রধান শিক্ষক তাকে শারীরশিক্ষার দায়িত্বে নিয়োগ করতে চাইলে তিনি চাকরি ছেড়ে দেন। এই অভিজ্ঞতা থেকে নারায়ণ উপলব্ধি করেন যে, তার একমাত্র কর্মজীবন লেখালিখির ক্ষেত্রেই হওয়া সম্ভব। তিনি বাড়িতে থেকে উপন্যাস রচনা করবেন বলে মনস্থির করেন। তার প্রথম প্রকাশিত রচনাটি ছিল ডেভেলপমেন্ট অফ মেরিটাইম লজ অফ সেভেনটিনথ সেঞ্চুরি ইংল্যান্ড নামে একটি বইয়ের সমালোচনা। এরপর তিনি ইংরেজি সংবাদপত্র ও সাময়িক পত্রপত্রিকায় মাঝে মাঝে স্থানীয় বিষয় অবলম্বনে গল্প লিখতে শুরু করেন। লেখালিখি করে তিনি বিশেষ উপার্জন করতেন না (প্রথম বছরে তার আয় ছিল নয় টাকা বারো আনা মাত্র)। কিন্তু তার পরিবার ও বন্ধুবান্ধবেরা তার এই প্রথাবহির্ভূত কর্মজীবন নির্বাচনের ব্যাপারটিকে শ্রদ্ধা ও সমর্থন করতেন। ১৯৩০ সালে নারায়ণ তার প্রথম উপন্যাস স্বামী অ্যান্ড ফ্রেন্ডস্‌ রচনা করেন। তার মামা এই প্রয়াসটিকে পরিহাস করেছিলেন। প্রথম দিকে প্রকাশকরাও এটি ছাপতে চাননি। এই বইতেই নারায়ণ মালগুডি নামে একটি শহরের কল্পনা করেছিলেন। এই শহরটি ছিল দেশের সামাজিক পরিস্থিতির একটি সুন্দর উপস্থাপনা। এখানে ঔপনিবেশিক শাসনের আরোপিত সীমাবদ্ধতাগুলি উপেক্ষিত হয়েছিল এবং শহরটি গড়ে উঠেছিল ব্রিটিশ ও স্বাধীনতা-উত্তর ভারতের বিভিন্ন সামাজিক ও রাজনৈতিক পরিবর্তনের মধ্যে দিয়ে।
সন্ধিক্ষণ
১৯৩৩ সালে কোয়েম্বাটোরে বোনের বাড়িতে ছুটি কাটাতে গিয়ে নারায়ণের সঙ্গে রাজাম নামে স্থানীয় একটি ১৫ বছরের মেয়ের আলাপ হয়। তিনি মেয়েটির প্রেমে পড়ে যান। জ্যোতিষ ও আর্থিক বাধা সত্তেও তিনি মেয়েটির বাবার থেকে অনুমতি গ্রহণে সমর্থ হন এবং মেয়েটিকে বিয়ে করেন। বিয়ের পর নারায়ণ দ্য জাস্টিস নামে একটি মাদ্রাজ-ভিত্তিক সংবাদপত্রে সাংবাদিকতা শুরু করেন। এই সংবাদপত্রটির প্রধান উদ্দেশ্য ছিল অব্রাহ্মণদের অধিকার নিয়ে আন্দোলন করা। নারায়ণের মতো একজন ব্রাহ্মণ আইয়ার তাদের হয়ে কথা বলছেন দেখে প্রকাশকরা আশ্চর্য হয়ে যান। এই সংবাদপত্রে কাজ করার সময় নারায়ণ বিভিন্ন ধরনের মানুষ ও বিষয়ের সংস্পর্শে আসেন। এর আগে নারায়ণ অক্সফোর্ডে তার এক বন্ধুর কাছে স্বামী অ্যান্ড ফ্রেন্ডস্‌ গ্রন্থের পাণ্ডুলিপি পাঠিয়েছিলেন। এই সময় সেই বন্ধুটি সেই পাণ্ডুলিপি গ্রাহাম গ্রিনকে দেখান। গ্রিন এই বইটি তার প্রকাশকের কাছে পাঠিয়ে দেন। শেষ পর্যন্ত ১৯৩৫ সালে বইটি প্রকাশিত হয়। এছাড়া ইংরেজি-ভাষী পাঠকমণ্ডলীর কাছে নিজেকে সুপরিচিত করার জন্য গ্রিন নারায়ণকে তার নামটি ছোটো করার পরামর্শ দেন। স্বামী অ্যান্ড ফ্রেন্ডস্‌ ছিল একটি আংশিক আত্মজীবনীমূলক রচনা। নিজের ছেলেবেলায় দেখা অনেক ঘটনার ভিত্তিতে নারায়ণ এই বইখানি লিখেছিলেন। সমালোচকরা বইটির প্রশংসা করলেও বইটি তেমন বিক্রি হয়নি। নারায়ণের পরবর্তী উপন্যাস দ্য ব্যাচেলর অফ আর্টস্‌ (১৯৩৫) ছিল অংশত তার কলেজ জীবনের অভিজ্ঞতা থেকে নেওয়া। এই উপন্যাসে দেখা যায় এক বিদ্রোহী কিশোর কীভাবে একটি সুপ্রতিষ্ঠিত প্রাপ্তবয়স্ক ব্যক্তিতে পরিণত হচ্ছে। এই উপন্যাসটির জন্যেও গ্রিন প্রকাশক সংগ্রহ করেছিলেন। বইটি একাধিক প্রকাশক প্রকাশ করেন। নারায়ণের তৃতীয় উপন্যাস দ্য ডার্ক রুম (১৯৩৮) ছিল একটি গৃহবিবাদ সংক্রান্ত রচনা। এই উপন্যাসে পুরুষকে দমনশীল ও নারীকে বিবাহের শিকার রূপে দেখানো হয়েছে। অপর একটি প্রকাশক এই উপন্যাসটি প্রকাশ করেন। এটিও সমালোচকদের দ্বারা প্রশংসিত হয়। ১৯৩৭ সালে নারায়ণের বাবা মারা যান। সেই সময় তার আর্থিক সংকট থাকায় তিনি মহীশূরের সরকারের থেকে একটি ভাতা নিতে বাধ্য হন।
১৯৩৯ সালে টাইফয়েড রোগে আক্রান্ত হয়ে রাজাম মারা যান। তার মৃত্যুতে নারায়ণ গভীরভাবে শোকাহত হন এবং দীর্ঘকাল অবসাদে ভোগেন। তিনি তার তিন বছর বসয়ী মেয়ে হেমাকে নিয়েও চিন্তিত ছিলেন। পত্নীবিয়োগের শোক তার জীবনে একটি গুরুত্বপূর্ণ পরিবর্তন আনে। এই ঘটনা থেকে অণুপ্রাণিত হয়ে তিনি তার পরবর্তী উপন্যাস দি ইংলিশ টিচার রচনা করেন। প্রথম দুটি বইয়ের মতো এই বইটিও ছিল আত্মজীবনীমূলক। শুধু তাই নয় এটি স্বামী অ্যান্ড ফ্রেন্ডস্‌ ও দ্য ব্যাচেলর অফ আর্টস্‌ গ্রন্থদুটিকে নিয়ে একটি স্বতঃসিদ্ধ বিষয়গত উপন্যাসত্রয়ীর ধারাটিকে সম্পূর্ণ করে। পরবর্তীকালের সাক্ষাৎকারগুলিতে নারায়ণ জানিয়েছিলেন যে, দি ইংলিশ টিচার প্রায় সম্পূর্ণত আত্মজীবনীমূলত। যদিও চরিত্রগুলির নাম তিনি পালটে দিয়েছিলেন এবং গল্পটিকে মালগুডির পটভূমিতে উপস্থাপিত করেছিলেন। তিনি আরও জানিয়েছিলেন যে, এই বইতে তিনি যে ভাবাবেগ ব্যক্ত করেন, তা আসলে ছিল রাজামের মৃত্যুর পর তার নিজের অনুভূতির প্রতিফলন।
ব্যস্ত সময়
দি ইংলিশ টিচার রচনার পর থেকে নারায়ণের রচনা তার পূর্ববর্তী আংশিক আত্মজীবনীমূলক রচনাগুলির ভঙ্গিমার চেয়ে বহুরঙ্গে অনেক বেশি কাল্পনিক ও সৃষ্টিশীল হয়ে ওঠে। তার পরবর্তী রচনা মিস্টার সম্পথ এই পরিবর্তিত প্রয়াসের প্রথম নিদর্শন। যদিও এক্ষেত্রেও তিনি তার নিজস্ব অভিজ্ঞতা, বিশেষত তার নিজস্ব পত্রিকা চালু করার অভিজ্ঞতা থেকেই উপাদান সংগ্রহ করেছিলেন। জীবনী-সংক্রান্ত ঘটনাগুলির মিশ্রণের মাধ্যমে তিনি তার পূর্ববর্তী উপন্যাসগুলির তুলনায় এই রচনাটিকে অন্য একটি মাত্রা দিয়েছিলেন। এরপরই তিনি প্রকাশ করেন দ্য ফাইনান্সিয়াল এক্সপার্ট। এটিকে তার অন্যতম শ্রেষ্ঠ রচনা মনে করা হয়। ১৯৫১ সালে এটি সর্বাধিক মৌলিক কথাসাহিত্যের মর্যাদা পেয়েছিল। এই উপন্যাসের অণুপ্রেরণা ছিলেন ‘মারগায়য়া’ নামে এক অর্থনীতি বিশারদের সত্য ঘটনা। এই ঘটনার কথা তার ভাই তাকে শুনিয়েছিলেন। পরবর্তী উপন্যাস ওয়েটিং ফর দ্য মহাত্মা মহাত্মা গান্ধীর কাল্পনিক মালগুডি ভ্রমণের হালকা ভিত্তির উপর উপস্থাপিত। এই উপন্যাসে দেখা যায়, নায়ক যখন মহাত্মার ভাষণ শুনতে এসেছেন, তখন একটি নারীর প্রতি তিনি আকর্ষিত হচ্ছেন। ভারতী নামে এই নারী প্রকৃতপক্ষে ভারতমাতা ও গান্ধীর বক্তব্যের ব্যঙ্গরূপ। এই উপন্যাসে ভারতের স্বাধীনতা আন্দোলনের সূত্রটি গুরুত্বের সঙ্গে উপস্থাপিত হলেও এটির মূল উপজীব্য এক সাধারণ মানুষের জীবন। এটি নারায়ণ তার স্বভাবসিদ্ধ ব্যঙ্গাত্মক ভঙ্গিতেও বর্ণনা করেছেন।
১৯৫৩ সালে তার রচনা প্রথম মার্কিন যুক্তরাষ্ট্রে প্রকাশিত হয়। প্রকাশক ছিল মিচিগান স্টেট ইউনিভার্সিটি প্রেস। পরে ১৯৫৮ সালে তিনি তার রচনার সত্ব ভাইকিং প্রেসকে প্রদান করেন। নারায়ণ প্রায়শই সামাজিক পরিকাঠামো ও দৃষ্টিভঙ্গির বৈষম্য নিয়ে লেখালিখি করলেও তিনি নিজে ছিলেন একজন রক্ষণশীল হিন্দু। ১৯৫৬ সালে নারায়ণ তার কন্যার বিয়ে দিয়েছিলেন প্রথাগত হিন্দুধর্মের সমস্ত রীতিনীতি মেনেই। মেয়ের বিয়ে দেওয়ার পর নারায়ণ পর্যটন শুরু করেন। রাস্তায় যেতে যেতে তিনি দিনে অন্তত ১,৫০০ শব্দ লিখতেন। ১৯৫৬ সালে ফোকফেলার ফেলোশিপ নিয়ে মার্কিন যুক্তরাষ্ট্র ভ্রমণের সময় তিনি দ্য গাইড রচনা করেন। মার্কিন যুক্তরাষ্ট্রে অবস্থান কালে নায়ারণ দৈনিক দিনলিপি লিখে রাখতেন। পরে সেইটি অবলম্বনেই তিনি রচনা করেন মাই ডেটলেস ডায়েরি। এই সময়েই ইংল্যান্ড ভ্রমণকালে তিনি তার বন্ধু ও পরামর্শদাতা গ্রাহাম গ্রিনের সঙ্গে প্রথম বার সাক্ষাৎ করেন। ভারতে প্রত্যাবর্তনের পর দ্য গাইড প্রকাশিত হয়। এই বইটি নারায়ণের দক্ষতা ও উপাদানের শ্রেষ্ঠ প্রতিফলন। এটির ভাবে রয়েছে একটি দ্বিধাগ্রস্থতা এবং সমাপ্তিও হয়েছে ধাঁধার মতো। এই বইটির জন্যই ১৯৫৮ সালে তিনি সাহিত্য অকাদেমি পুরস্কার লাভ করেন।
মাঝে মাঝে নারায়ণ তার চিন্তাভাবনার কথা প্রবন্ধের আকারে ব্যক্ত করতেন। তার কিছু কিছু সংবাদপত্র ও পত্রপত্রিকায় প্রকাশিত হয়ছিল। কিছু কিছু প্রকাশিত হয়নি। নেক্সট সানডে (১৯৬০) এই ধরনের কথোপকথন মূলক প্রবন্ধের প্রথম সংকলন, যেটি গ্রন্থাকারে প্রকাশিত হয়। এর পরেই তিনি তার ১৯৫৬ সালের মার্কিন যুক্তরাষ্ট্র ভ্রমণের অভিজ্ঞতা প্রকাশ করেন মাই ডেটলেস ডায়েরি গ্রন্থে। এই গ্রন্থের মধ্যে অন্তর্ভুক্ত হয়েছিল দ্য গাইড রচনা-সংক্রান্ত একটি প্রবন্ধও।
১৯৬৪ সালে নারায়ণ তার প্রথম পুরাণ-ভিত্তিক গ্রন্থটি প্রকাশ করেন। এই গ্রন্থটি ছিল গডস, ডেমনস অ্যান্ড আদার্স। এই গ্রন্থে তিনি হিন্দু মহাকাব্য থেকে নানা ছোটো গল্প অনুবাদ করেন। তার অন্যান্য অনেক বইয়ের মতো এই বইটির অলংকরণের কাজও করেছিলেন তার ছোটো ভাই আর. কে. লক্ষ্মণ। এই গ্রন্থের গল্পগুলি একটি নির্বাচিত তালিকার আকারে দেওয়া হয়েছে। এই গল্পগুলি নির্বাচন করা হয়েছে শক্তিশালী নায়কদের দেখে, যাতে পাঠকদের এগুলি সম্পর্কে পূর্ব অভিজ্ঞতা থাকুক বা না থাকুক, এর প্রভাব তাদের উপর দীর্ঘস্থায়ী হয়। এই গ্রন্থটি প্রকাশের পর নারায়ণ আরও একবার বিদেশ ভ্রমণে যান। আগের একটি প্রবন্ধে তিনি লিখেছিলেন যে, আমেরিকানরা তার কাছ থেকে আধ্যাত্মিক বিষয়ে জানতে চেয়েছিলেন। এই ভ্রমণের সময় সুইডিশ-আমেরিকান অভিনেত্রী গ্রেটা গার্বো তার থেকে একই বিষয়ে জানতে চান। যদিও নারায়ণ বলেছিলেন যে, তিনি এই বিষয়ে কিছুই জানেন না।
এরপর ১৯৬৭ সালে নারায়ণের পরবর্তী উপন্যাস দ্য ভেন্ডার অফ সুইটস্‌ প্রকাশিত হয়। এটির অণুপ্রেরণা ছিল তার আমেরিকা ভ্রমণের অভিজ্ঞতা। এতে তিনি ভারতীয় ও আমেরিকান মূলধারার বৈশিষ্ট্যগুলির চরম চরিত্রায়ন ঘটিয়েছেন। সেই সঙ্গে এই দুই ধারার অনেক সাংস্কৃতিক পার্থক্যের প্রতিও দৃষ্টি আকর্ষণ করেছেন। এই গ্রন্থটিতে তার হাস্যরস ও বর্ণনার নিজস্ব ভঙ্গিটি অক্ষুণ্ণ থাকলেও, সমালোচকদের মতে এই গ্রন্থে গভীরতা তেমন নেই। এই বছর নারায়ণ ইংল্যান্ড যান। সেখানে তিনি ইউনিভার্সিটি অফ লিডসের প্রথম সাম্মানিক ডক্টরেট লাভ করেন। এর পরের কয়েক বছর তিনি কিছু লেখেননি। তার পরবর্তী বইটি ছিল আ হর্স অ্যান্ড টু গোটস্‌ নামে একটি ছোটোগল্প সংকলন। এটি প্রকাশিত হয় ১৯৭০ সালে। ১৯৩৮ সালে তিনি তার মৃত্যুপথযাত্রী মামাকে কথা দিয়েছিলেন যে কম্ব রামায়ণম গ্রন্থের ইংরেজি অনুবাদ করবেন। সেই কথা মনে রেখে তিনি ১৯৭৩ সালে দ্য রামায়ণ গ্রন্থটি প্রকাশ করেন। রচনার পাঁচ বছর পর প্রকাশিত হয়েছিল এটি। দ্য রামায়ণ প্রকাশের প্রায় সঙ্গে সঙ্গেই নারায়ণ সংস্কৃত মহাকাব্য মহাভারত অনুবাদের কাজে হাত দেন। এই গ্রন্থ নিয়ে গবেষণা ও রচনার মধ্যেই তিনি আরও একটি বই প্রকাশ করেন। এটি হল দ্য পেন্টার অফ সাইনস্‌ (১৯৭৭)। এই বইটি একটি অনু-উপন্যাসের চেয়ে কিছুটা বড়ো। এই বইতে নারায়ণ এমন সব বিষয় নিয়ে আলোচনা করেছেন, যা তার আগের বইগুলিতে পাওয়া যায় না। এই পরিবর্তন খুবই গুরুত্বপূর্ণ। কারণ, যৌনতা এই গ্রন্থের অন্যতম আলোচ্য বিষয়। যদিও নায়কের চরিত্রচিত্রনে তিনি তার পূর্ববর্তী রচনাগুলির ধারাই বজায় রেখেছিলেন। দ্য মহাভারত প্রকাশিত হয় ১৯৭৮ সালে।
শেষ জীবন
কর্ণাটক সরকার সেই রাজ্যের পর্যটন শিল্পকে উৎসাহিত করার জন্য নারায়ণকে একটি বই লেখার দায়িত্ব দেয়। ১৯৭০-এর দশকের শেষ দিকে একটি বৃহত্তর সরকারি প্রকাশনার অংশ হিসেবে এই রচনাটি প্রকাশিত হয়। তিনি বইটিকে আরও ভালো ভাবে প্রকাশ করার প্রয়োজন অনুভব করেন এবং বইটি ১৯৮০ সালে দ্য এমারেল্ড রুট (ইন্ডিয়ান থট পাবলিকেশনস) নামে পুনঃপ্রকাশিত হয়। এই বইটিতে স্থানীয় ইতিহাস ও ঐতিহ্য সম্পর্কে তার ব্যক্তিগত চিন্তাধারা প্রতিফলিত হয়। কিন্তু তার গতানুগতিক চরিত্রসৃষ্টি ও কল্পনাশক্তির অনুপস্থিতির কারণে বইটিতে তার বর্ণনার দক্ষতার দিকটি অপ্রকাশিত থেকে যায়। এই বছরেই তিনি আমেরিকান অ্যাকাডেমি অফ আর্ট অ্যান্ড লেটারসের সাম্মানিক সদস্যপদ এবং রয়্যাল সোসাইটি অফ লিটারেচারের এসি বেনসন মেডেল লাভ করেন। এই সময়েই প্রথম নারায়ণের রচনা চীনা ভাষায় অনূদিত হতে শুরু করে।
১৯৮৩ সালে নারায়ণের পরবর্তী উপন্যাস আ টাইগার ফর মালগুডি প্রকাশিত হয়। এই উপন্যাসের উপজীব্য ছিল একটি বাঘ ও মানুষের সঙ্গে তার সম্পর্ক। ১৯৮৬ সালে তার পরবর্তী উপন্যাস টকেটিভ ম্যান প্রকাশিত হয়। এই উপন্যাসের কেন্দ্রীয় চরিত্র ছিলেন মালগুডির এক উচ্চাকাঙ্ক্ষী সাংবাদিক। এই সময়ে তিনি আরও দুটি ছোটোগল্প সংকলন প্রকাশ করেন। একটি ছিল মালগুডি ডেজ (১৯৮২)। এই গ্রন্থটি ছিল আগের বইয়ের একটি সংশোধিত সংস্করণ। এতে আরও কয়েকটি গল্প যুক্ত হয়েছিল। অপর বইটি ছিল আন্ডার দ্য ব্যানিয়ান ট্রি অ্যান্ড আদার স্টোরিজ। এটি ছিল একটি নতুন ছোটোগল্প সংকলন। ১৯৮৭ সালে তিনি আ রাইটার’স নাইটমেয়ার নামে আরেকটি প্রবন্ধ সংকলন রচনার কাজ সম্পূর্ণ করেন। এই গ্রন্থের প্রবন্ধগুলির বিষয়বস্তু ছিল বিচিত্র ধরনের। এতে বর্ণব্যবস্থা, নোবেল পুরস্কার বিজয়ী, প্রেম ও বাঁদরের মতো বিষয়গুলি আলোচিত হয়েছে। ১৯৫৮ সালের পর থেকে সংবাদপত্র ও সাময়িকপত্রে প্রকাশিত তার প্রবন্ধগুলি এই গ্রন্থে সংকলিত হয়।
মহীশূরে একা থাকার সময় নারায়ণ কৃষিকাজে উৎসাহী হয়ে ওঠেন। তিনি এক একর কৃষিজমি কেনেন এবং কৃষিখামার তৈরির কাজে হাত দেন। প্রতিদিন বিকেলবেলা তিনি বাজার অবধি হেঁটে যেতে ভালোবাসতেন। বাজার করা তার উদ্দেশ্য ছিল না। তার উদ্দেশ্য ছিল মানুষের সঙ্গে কথা বলা। হাঁটতে হাঁটতে মাঝে মাঝেই তিনি থমকে দাঁড়িয়ে পড়তেন। দোকানদার ও অন্যান্যদের অভিবাদন জানিয়ে তাদের সঙ্গে কথা বলতেন। সম্ভবত নিজের পরবর্তী বইয়ের মালমশলা সংগ্রহের জন্যই তিনি এমনটা করতেন।
১৯৮০ সালে সাহিত্যে তার অবদানের জন্য নারায়ণ ভারতীয় সংসদের উচ্চ কক্ষ রাজ্যসভায় মনোনীত হন। তার ছয় বছরের সাংসদ জীবনে তিনি একটি বিষয় নিয়েই সোচ্চার হয়েছিলেন – বিদ্যালয়ে শিশুদের সমস্যা। বিশেষ করে, পাঠ্যবইয়ের বোঝা ও শিশুর সৃজনীশক্তির উপর শিক্ষাব্যবস্থার কুপ্রভাব নিয়ে তিনি কথা বলতে থাকেন। উল্লেখ্য, তার স্বামী অ্যান্ড ফ্রেন্ডস উপন্যাসেও তিনি একই বিষয় নিয়ে কথা বলেছিলেন। তার এই উদ্যোগের ফলে অধ্যাপক যশ পালের নেতৃত্বে একটি কমিটি গঠিত হয়। এই কমিটি বিদ্যালয় শিক্ষা ব্যবস্থায় পরিবর্তন আনার সুপারিশ জানায়।
১৯৯০ সালে তার পরবর্তী উপন্যাস দ্য ওয়ার্ল্ড অফ নাগরাজ প্রকাশিত হয়। এটিও মালগুডির পটভূমিকায় রচিত হয়েছিল। নারায়ণের বয়স তার রচনার উপর ছাপ ফেলতে শুরু করে। তার সাহিত্যিক জীবনের প্রথম দিকের কাজগুলিতে যে বিস্তারিত বিবরণগুলি পাওয়া যেত, এখানে তা আর দেখা যায়নি। এই উপন্যাসটি রচনার কাজ শেষ করার পরেই নারায়ণ অসুস্থ হয়ে পড়েন। তিনি মাদ্রাজে তার মেয়ের পরিবারের কাছে চলে আসেন। ১৯৯৪ সালে তার মেয়ে ক্যান্সারে আক্রান্ত হয়ে মারা যান। নারায়ণের নাতনি ভুবনেশ্বরী (মিনি) তার দেখাশোনা শুরু করেন। এর পাশাপাশি ভুবনেশ্বরী ইন্ডিয়ান থট পাবলিকেশনস চালানোর ভারও গ্রহণ করেন। এই সময় নারায়ণ তার শেষ বই গ্র্যান্ডমাদার’স টেল প্রকাশ করেন। এই বইটি ছিল একটি আত্মজীবঞ্জীমূলক অনু-উপন্যাস। বইটির কেন্দ্রীয় চরিত্র ছিলেন তার প্রমাতামহী। তিনি ও তার স্বামী বিয়ের অল্প দিন পরেই বাড়ি থেকে পালিয়ে গিয়ে নানা জায়গায় ঘুরে বেড়িয়েছিলেন। তার দিদিমা ছোটোবেলায় তাকে সেই গল্প শোনান।
জীবনের শেষ দিনগুলিতে কথাবার্তায় সদা উন্মুখ নারায়ণ প্রায় প্রতিটি সন্ধ্যাই দ্য হিন্দু পত্রিকার প্রকাশক এন. রামের সঙ্গে কাটাতেন। তারা কফি খেতে খেতে মধ্য রাত পর্যন্ত নানা বিষয় নিয়ে আলোচনা করতেন। লোকজনের সঙ্গে মেলামেশা তার বিশেষ পছন্দের হলেও, এই সময় তিনি সাক্ষাৎকার দেওয়া বন্ধ করে দেন। টাইম পত্রিকায় একটি সাক্ষাৎকার দেওয়ার সময় সেই নিবন্ধটির অলংকরণের জন্য তাকে শহরের বিভিন্ন প্রান্তে নিয়ে গিয়ে তার ছবি তোলা হয়েছিল। এর ফলে তিনি অসুস্থ হয়ে কিছুদিন হাসপাতালে কাটান। এই জন্যই তিনি সাক্ষাৎকার দেওয়া বন্ধ করে দিয়েছিলেন।
২০০১ সালের মে মাসে নারায়ণ হাসপাতালে ভর্তি হন। তাকে ভেন্টিলেটরে রাখার কয়েক ঘণ্টা আগে তিনি তার পরবর্তী উপন্যাসের পরিকল্পনা করছিলেন। সেটি ছিল তার দাদামশাইকে নিয়ে একটি গল্প। নারায়ণ নিজের নোটবই সম্পর্কে খুব খুঁতখুঁতে ছিলেন। তিনি এন. রামকে একটি নোটবই এনে দিতে বলেন। যদিও নারায়ণ আর সুস্থ হয়ে ওঠেননি। ফলে উপন্যাসটি তিনি শুরুও করতে পারেননি। ২০০১ সালের ১৩ মে ৯৪ বছর বয়সে নারায়ণ চেন্নাই শহরে প্রয়াত হন।
মিয়ানওয়ালী
মিয়ানওয়ালী   পাকিস্তানের মিয়ানওয়ালী জেলায় অবস্থিত একটি রাজধানী শহর।
ইতিহাস
মিয়ানওয়ালী জেলা সিন্ধু উপত্যকার সভ্যতার সময় বনগুলির সমন্বয়ে একটি কৃষি অঞ্চল ছিল। এরপর বৈদিক সভ্যতা উত্থান ঘটে। ৯৯৭ খ্রিষ্টাব্দে সুলতান মাহমুদ গজনবী তার পিতার সুলতান সেবুকটেজিন কর্তৃক প্রতিষ্ঠিত গননাভিদ রাজবংশ সাম্রাজ্য প্রতিষ্ঠা করেছিলেন। ১০০৫ সালে তিনি কাবুলের শহিস জয় করেন এবং পাশাপাশি পাঞ্জাব অঞ্চল বিজয় লাভ করার জন্য অনুপ্রেরণা পান। দিল্লি সুলতানাত এবং পরবর্তীকালে মুঘল সাম্রাজ্য এই অঞ্চলে শাসন করেছিলেন। মধ্য এশিয়ার বিভিন্ন মুসলিম রাজবংশের বিজয় লাভের পর পাঞ্জাব অঞ্চলের জনসংখ্যা বেশিরভাগ মুসলিমদের আধিপত্য গড়ে ওঠে।
ব্রিটিশ শাসনের পূর্বে এলাকাটি কাবুল এবং পাঞ্জাবের গ্রিকো-বাকট্রিয়ান সাম্রাজ্যের একটি অবিচ্ছেদ্য অংশ হিসেবে গঠন করে।. ব্রিটিশ শাসনামলে ভারতীয় সাম্রাজ্যর প্রদেশ, বিভাগ এবং জেলাগুলিতে বিভক্ত ছিল; যদিও পরবর্তীতে পাকিস্তান বিভাগের স্বাধীনতা ২০০০ সাল পর্যন্ত সরকার তৃতীয় স্তরের ছিল। ব্রিটিশরা পাঞ্জাব প্রদেশের দেরা ইসমাইল খান বিভাগের অংশ হিসেবে মিয়ানওয়ালি শহরের বানু জেলার তহসিল সদর দফতরে পরিণত করেছিল। ভারতের ১৯০১ সালের আদমশুমারি আনুমানিক হিসাব অনুযায়ী, মিয়ানওয়ালির জনসংখ্যা ছিল প্রায় ৩,৫৯১ জন এর মত।
তুম্বাড
তুম্বাড রাহী অনিল বার্বে পরিচালিত ২০১৮ সালের হিন্দি ভাষার ভীতিপ্রদ চলচ্চিত্র। আনন্দ গান্ধী এর সৃজনশীল পরিচালক এবং আদেশ প্রসাদ এর সহ-পরিচালকের দায়িত্ব পালন করেছেন। মিতেশ শাহ, প্রসাদ, বার্বে ও গান্ধীর রচিত চলচ্চিত্রটি প্রযোজনা করেছেন সোহুম শাহ, আনন্দ এল. রাই, মুকেশ শাহ ও অমিতা শাহ। সোহুম শাহ এতে শ্রেষ্ঠাংশে অভিনয় করেন, যেখানে তাকে ২০শ শতাব্দীর ব্রিটিশ ভারতের মহারাষ্ট্রের তুম্বাড গ্রামে গুপ্ত সম্পত্তির তালাশ করতে দেখা যায়।
বার্বে ১৯৯৩ সালে তার এক বন্ধুর নিকট থেকে শুনা মারাঠি লেখক নারায়ণ ধারপের একটি গল্পের উপর ভিত্তি করে এই চলচ্চিত্রের কাহিনি লেখা শুরু করেন। তিনি ১৯৯৭ সালে ১৮ বছর বয়সে এর প্রথম পাণ্ডুলিপি লেখা শেষ করেন। ২০০৯ থেকে ২০১০ সালে তিনি এই চলচ্চিত্রের ৭০০ পৃষ্ঠার গল্পের বোর্ড তৈরি করেন। সাতটি প্রযোজনা সংস্থা চলচ্চিত্রটি নির্মাণে হাত দেয় এবং ফিরে যায়। তাছাড়া তিনবার চলচ্চিত্রটির কাজও শুরু হয়েছিল। ২০১২ সালে প্রথম চলচ্চিত্রটির চিত্রধারণ করা হয়, কিন্তু বার্বে ও শাহ তাতে সন্তুষ্ট ছিলেন না। চলচ্চিত্র পুনর্লিখিত হয় এবং পুনরায় চিত্রধারণ করা হয়, যা ২০১৫ সালের মে মাসে সমাপ্ত হয়। পঙ্কজ কুমার চিত্রগ্রাহক এবং সংযুক্ত কাজা সম্পাদকের দায়িত্ব পালন করেন। জেসপার কিড মূল সুর রচনা করেন এবং অজয়-অতুল একটি গানের সুর করেন।
৭৫তম ভেনিস আন্তর্জাতিক চলচ্চিত্র উৎসবের সমালোচকদের সপ্তাহ শাখায় তুম্বাড চলচ্চিত্রটি প্রথম ভারতীয় চলচ্চিত্র হিসেবে প্রদর্শিত হয়। এছাড়া এটি ২০১৮ ফ্যান্ট্যাস্টিক ফেস্ট, সিটগেস চলচ্চিত্র উৎসব, স্ক্রিম ফেস্ট হরর চলচ্চিত্র উৎসব, এল গৌনা চলচ্চিত্র উৎসব, ২৩তম কেরালা আন্তর্জাতিক চলচ্চিত্র উৎসব, মরবিডো চলচ্চিত্র উৎসব, ব্রুকলিন হরর চলচ্চিত্র উৎসব ও নিত্তে আন্তর্জাতিক চলচ্চিত্র উৎসবে প্রদর্শিত হয়। ২০১৮ সালের ১২ই অক্টোবর ভারতে মুক্তির পর সমালোচকগণ এর ভিজ্যুয়াল নিয়ে ইতিবাচক মন্তব্য করেন। ₹৫ কোটি নির্মাণব্যয়ে নির্মিত চলচ্চিত্রটি বক্স অফিসে ₹১৩.৬ কোটি আয় করে। তুম্বাড ৬৪তম ফিল্মফেয়ার পুরস্কারে আটটি বিভাগে মনোনয়ন লাভ করে, এবং শ্রেষ্ঠ চিত্রগ্রহণ, শ্রেষ্ঠ শিল্প নির্দেশনা ও শ্রেষ্ঠ শব্দ পরিকল্পনা বিভাগে তিনটি পুরস্কার লাভ করে।
ভিডিও গেম
thumb|[[ফ্রি সফটওয়্যার|ফ্রি ও ওপেন সোর্স স্ট্যান্ড এলোন ফার্স্ট পার্সন শ্যুটিং ভিডিও গেম এলিয়েন এরেনা]]
ভিডিও গেমস হচ্ছে এক ধরনের ইলেকট্রনিক গেম‌স যা ব্যবহারকারীর সাথে ভিডিও ডিভাইসে পারস্পরিক প্রতিক্রিয়া সৃষ্টি করে। ভিডিও গেমসকে আজকাল তার জনপ্রিয়তার জন্যে যন্ত্রে ডিসপ ডিভাইসে ব্যবহৃত হয়। ভিডিও গেমস খেলার জন্য যে সকল ইলেকট্রনিক সিস্টেম ব্যবহৃত হয় তাকে বলা হয় প্লাটফর্ম। যেমন পার্সোনাল কম্পিউটার এবং ভিডিও গেম কনসোল। তাছাড়া ভিডিও গেমস ব্যবহৃত হয় ইনপুট ডিভাইজ। যেমন পি.এস.পিতে খেলার জন্য ব্যবহৃত গেম কন্ট্রোলার, জয়স্টিক। কম্পিউটারে খেলার জন্য কী-বোর্ড ও মাউস ব্যবহৃত হয়।
ইতিহাস
ভিডিও গেমের ইতিহাস জন্য ফিরে যেতে হবে ১৯৪০-এর দশকে, যখন থমাস টি. গোল্ডস্মিথ জুনি. এবং এস্টেল রে ম্যানন কর্তৃক যুক্তরাষ্ট্রের প্যাটেন্টে আবেদন করে একটি আবিস্কারের জন্য যা তারা বর্ণনা করে বিনোদনমূলক ক্যাথোড রে টিউব ডিভাইস। কিন্তু ভিডিও গেম জনপ্রিয়তায় পৌছায় না সত্তুর আশির দশকের আগে যতদিননা পর্যন্ত সাধারণ মানুষ আর্কেড গেম্‌স, কনসোল গেম্‌স, হোম কম্পিউটার গেমস্ এর সাথে পরিচিত হয়। সেই থেকে এখন পর্যন্ত, ভিডিও গেম বিনোদনের জন্য একটি জনপ্রিয় মাধ্যম এবং আধুনিক সংস্কৃতির অঙ্গ। ২০১৩ পর্যন্ত আট প্রজন্মের ভিডিও গেম কনসোল রয়েছে।
কম্পিউটার গেম্‌স
যেসব গেমস সাধারণত কম্পিউটারে খেলা হয়ে থাকে তাকে কম্পিউটার গেমস্ বলে। বর্তমানে ডেস্কটপ কম্পিউটারে গেমস খেলা, বেশি জনপ্রিয় হয়ে উঠেছে। সাধারণত গেম সফটওয়্যার হিসেবে থাকে। এটি ইন্টারনেট থেকে ডাউনলোড করে অথবা কিনে খেলা যায়। এছাড়াও গেমসের বিভিন্ন সিডি বা ডিস্ক পাওয়া যায়। এছাড়াও বিভিন্ন অনলাইন গেমসও রয়েছে।
আর্কেড গেম্‌স
আর্কেড গেম্‌স (Arcade games) (অথবা কয়েন-আপ) হচ্ছে মুদ্রা-নির্ভর বিনোদন-মূলক যন্ত্র, যা সাধারণত শুঁড়িখানা এবং বিভিন্ন বিনোদন দানকারী স্থাপনা(য়) স্থলভিষিক্ত থাকে। অধিকাংশই ভিডিও গেম, পিনবল যন্ত্র এবং যান্ত্রিক বৈদ্যুতিক গেম (যেমন ক্লাও ক্রেনস্)।
কনসোল গেম্‌স
কনসোল গেমস হচ্ছে এমন গেমস যা কিছু বিশেষ ইলেক্ট্রনিক যন্ত্রে খেলা হয়ে থাকে। এসব যন্ত্রকে গেম কনসোল বলা হয়ে থাকে। কিছু উল্লেখযোগ্য গেম কনসোল হলঃ এক্সবক্স, প্লেস্টেশন, নিনটেন্ডো, ডব্লিউআইআই ইত্যাদি।
হ্যান্ডহেল্ড গেম্‌স
হ্যান্ডহেল্ড গেমস হল এমন গেমস যা এক হাতে বহনযোগ্য এক প্রকার ছোট যন্ত্রে খেলা হয়ে থাকে। এসব যন্ত্রকে হ্যান্ডহেল্ড ডিভাইস বলে। এ যন্ত্রে একটি স্ক্রিন, একটি স্পীকার এবং কিছু বাটন থাকে। ১৯৭০ সালের দিকে এসব গেমের উৎপত্তি ঘটে। ২০০০ সাল পর্যন্ত এসব গেম অনেক জনপ্রিয় ছিল। মোবাইল গেমসের আবিষ্কারের পর এর জনপ্রিয়তা কমতে থাকে। পরবর্তীতে কম্পিউটার গেমস, মোবাইল গেমস এবং কনসোল গেমসের উন্নতি ঘটায় এ জাতীয় গেম জনপ্রিয়তা হারায়। যেমন: গেইম বয়।
মোবাইল গেইমস
যেসমস্ত গেইম মোবাইল এ খেলা হয়ে থাকে তাকে মোবাইল গেইম বলে। বিংশ শতাব্দীর শেষের দিকে এ জাতীয় গেইমের উদ্ভব ঘটে। সর্বপ্রথম আবিষ্কৃত মোবাইল গেইম হলো টেট্রিস (Tetris) যা Hagenuk MT-2000 ফোনে ১৯৯৪ সালে প্রথম পাওয়া যায়। এরপর নোকিয়া তাদের নোকিয়া ৬৬১০ (Nokia 6610) ফোনে Snake গেমটি যুক্ত করে যা পরবর্তীতে অনেক জনপ্রিয়তা লাভ করে।
ফ্রান্সের জাতীয় উৎসব
thumb|right|ফ্রান্সের জাতীয় উৎসবের দিন প্যারিসের [[শঁজেলিজে রাস্তাটি পতাকায় সাজানো হয়।]] thumb|right|ফ্রান্সের জাতীয় উৎসবে [[আইফেল টাওয়ার]] ফ্রান্সের জাতীয় উৎসব (Fête Nationale ফেত্‌ নাসিওনাল্‌; ইংরেজি ভাষায়: Bastille Day) প্রতি বছর ১৪ই জুলাই উদ্‌যাপন করা হয়। ফ্রান্সের সাধারণ মানুষের মুখের ভাষায় এটি ল্য ক্যাতৌযে জুইয়ে (le quatorze juillet) অর্থাৎ ১৪ই জুলাই নামে পরিচিত। এই উৎসবে ১৭৮৯ সালের ১৪ই জুলাই তারিখে ফ্রান্সের সাধারণ জনগণের বাস্তিল দুর্গ দখলের ঘটনাকে স্মরণ করা হয়। ঐ ঘটনাটিকে ফরাসি বিপ্লব ও আধুনিক ফ্রান্সের একটি প্রতীক হিসেবে গণ্য করা হয়।
ফ্রান্সের রাষ্ট্রপতির সম্মুখে প্যারিসের শঁজেলিজে অ্যাভেনিউতে ১৪ই জুলাই সকালে উৎসব শুরু হয়। একোল পলিতেকনিক, একোল স্পেসিয়াল মিলিতের দ্য সাঁ-সির, একোল নাভাল, ইত্যাদি বিদ্যালয়ের ক্যাডেটদের কুচকাওয়াজ, সাধারণ সৈন্যদের কুচকাওয়াজ, সাঁজোয়া গাড়ির বহর, ইত্যাদি চলতে থাকে। উপরে আকাশে পাত্রুই দে ফ্রঁসের বিমানগুলি উড়ে যায়। সম্প্রতি ফ্রান্সের মিত্রদেশের সৈন্যরাও এই কুচকাওয়াজে অংশ নেবার আমন্ত্রণ পান।
এই দিন ফ্রান্সের রাষ্ট্রপতি সাধারণত দেশের অবস্থা সম্পর্কে একটি সাক্ষাৎকার দেন এবং ছোট অপরাধীদের ক্ষমা করে দেন।
মৌচাক (ওয়েব ধারাবাহিক)
মৌচাক হল ওটিটি প্ল্যাটফর্ম হইচই-এর একটি বাংলা ওয়েব ধারাবাহিক। এটি একটি তিক্ত হাস্যরসাত্মক ধারাবাহিক, যেটি পরিচালনা করেছেন সায়ন্তন ঘোষাল এবং প্রযোজনা করেছে মিসিং স্ক্রু প্রোডাকশনস। ধারাবাহিকটিতে অভিনয় করেছেন মনামী ঘোষ, কাঞ্চন মল্লিক, সৌরভ চ্যাটার্জি, প্রমুখ।
পটভূমি
মৌচাক-এর কাহিনী গড়ে উঠেছে একটি দূর্ভাগা রাত, ১.৫ কোটি টাকা সমমূল্যের একটি লটারির টিকিট এবং কয়েকটি উদ্ভট চরিত্র নিয়ে। স্বাধীনমতো নিজের জীবন যাপন করতে মৌ বৌদির কাছে একমাত্র সুযোগ ছিল লটারির টিকিটটি।
মুক্তি
২০২১-এর ৪ জুন হইচই ধারাবাহিকটির অফিসিয়াল ট্রেলার প্রকাশ করে। একই বছরের ১৮ জুন থেকে হইচই ৭টি পর্ব নিয়ে প্রথম মৌসুমের সম্প্রচার শুরু করে।
শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার
শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার হল ভারতের চলচ্চিত্রে নারী নেপথ্য কণ্ঠশিল্পীর স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৬৭ সাল পর্যন্ত পুরুষ ও নারী উভয়ই একক পুরস্কারের জন্য প্রতিযোগিতা করতেন, পরবর্তী কালে পুরুষ ও নারীদের জন্য আলাদা দুটি বিভাগে পুরস্কার প্রদান শুরু হয়।
এই বিভাগে প্রথমবার পুরস্কার অর্জন করেন লতা মঙ্গেশকর মধুমতি চলচ্চিত্রের "আজা রে পরদেসি" গানের জন্য। অলকা ইয়াগনিক ও আশা ভোঁসলে যৌথভাবে সর্বাধিক সাতবার এই বিভাগে পুরস্কার অর্জন করেন। সাম্প্রতিক বিজয়ী আসিস কৌর মালাং (২০২০) চলচ্চিত্রের "হুয়ি মলঙ্গ" গানের জন্য এই পুরস্কার লাভ করেন।
বিজয়ী ও মনোনীতগণ
থাম্ব|120px|[[লতা মঙ্গেশকর এই বিভাগে প্রথম পুরস্কার বিজয়ী, তিনি মধুমতি (১৯৫৮) চলচ্চিত্রের "আজা রে পরদেসি" গানের জন্য এই বিভাগে পুরস্কৃত হন। এছাড়া তিনি মোট ১৯টি মনোনয়ন থেকে চারবার পুরস্কৃত হন।]] থাম্ব|120px|[[আশা ভোঁসলে ২০টি মনোনয়ন থেকে যৌথভাবে সর্বাধিক সাতবার পুরস্কৃত হন, তিনি একমাত্র নারী শিল্পী যিনি টানা চারবার পুরস্কৃত হন।]] থাম্ব|120px|[[প্রীতি সাগর মন্থন (১৯৭৭)-এর "মেরো গম কথা পরে" গানের জন্য পুরস্কৃত হন।]] থাম্ব|120px|[[নাজিয়া হাসান ১৬ বছর বয়সে কুরবানি (১৯৮০)-এর "আপ য্যায়সা কোই" গানের জন্য পুরস্কার লাভ করে সর্বকনিষ্ঠ বিজয়ী হন এবং তিনি ফিল্মফেয়ার পুরস্কার বিজয়ী প্রথম পাকিস্তানে জন্মগ্রহণকারী শিল্পী।]] থাম্ব|120px|[[বাণী জয়রাম মীরা (১৯৭৯)-এর "মেরে তো গিরিধর গোপাল" গানের জন্য পুরস্কৃত হন।]] থাম্ব|120px|[[পারভীন সুলতানা কুদরত (১৯৮১)-এর "হামে তুমসে প্যায়ার কিতনা" গানের জন্য পুরস্কৃত হন।]] থাম্ব|120px|[[সালমা আগা নিকাহ (১৯৮২)-এর "দিল কে আরমাঁ আঁসুঁ মেঁ বহ গয়ে" গানের জন্য পুরস্কৃত হন।]] থাম্ব|120px|[[অনুরাধা পৌডওয়াল ১১টি মনোনয়ন থেকে ১৯৯১-১৯৯৩ পর্যন্ত টানা তিনবারসহ মোট চারবার পুরস্কৃত হন।]] থাম্ব|120px|[[অলকা ইয়াগনিক ৩৬টি মনোনয়ন পেয়ে এই বিভাগের সর্বাধিক মনোনয়ন গ্রহীতা এবং যৌথভাবে সর্বাধিক সাতবার বিজয়ী।]] থাম্ব|120px|[[স্বপ্না মুখোপাধ্যায়|স্বপ্না মুখার্জী ত্রিদেব (১৯৮৯)-এর "তিরচি টোপিওয়ালে" গানের জন্য পুরস্কৃত হন।]]
থাম্ব|120px|[[কবিতা কৃষ্ণমূর্তি ১৮টি মনোনয়ন থেকে ১৯৯৪-১৯৯৬ পর্যন্ত টানা তিনবারসহ মোট চারবার পুরস্কৃত হন।]] থাম্ব|120px|[[জসপিন্দর নরুলা প্যায়ার তো হোনা হি থা (১৯৯৮)-এর "প্যায়ার তো হোনা হি থা" গানের জন্য পুরস্কৃত হন।]] থাম্ব|120px|[[শ্রেয়া ঘোষাল ১৯ বছর বয়সে জিসম (২০০৩)-এর "জাদু হ্যায় নাশা হ্যায়" গানের জন্য পুরস্কার লাভ করে সর্বকনিষ্ঠ ২ বার বিজয়ী হয়ে ওঠেন। এছাড়া তিনি মোট ২৪টি মনোনয়ন থেকে দ্বিতীয় সর্বাধিক ছয়বার পুরস্কৃত হন।]] থাম্ব|120px|[[আলিশা চিনয় বান্টি অউর বাবলি (২০০৫)-এর "কাজরা রে" গানের জন্য পুরস্কৃত হন।]] থাম্ব|120px|[[সুনিধি চৌহান ১৭টি মনোনয়ন থেকে ওমকারা (২০০৬)-এর "বিড়ি" ও তিস মার খাঁ (২০১০)-এর "শিলা কি জওয়ানি" গানের জন্য দুইবার পুরস্কৃত হন।]] থাম্ব|120px|[[কবিতা শেঠ ওয়েক আপ সিড (২০০৯)-এর "ইকতারা" গানের জন্য পুরস্কৃত হন।]] থাম্ব|120px|[[রেখা ভারদ্বাজ ১৭টি মনোনয়ন থেকে দিল্লি-সিক্স (২০০৯)-এর "গেন্দা ফুল" ও ৭ খুন মাফ (২০১১)-এর "ডার্লিং" গানের জন্য দুইবার পুরস্কৃত হন।]]
থাম্ব|120px|[[ঊষা উথুপ ৭ খুন মাফ (২০১১)-এর "ডার্লিং" গানের জন্য পুরস্কৃত হন।]] থাম্ব|120px|[[শাল্মলী খোলগড়ে ইশকজাদে (২০১২)-এর "পরেশান" গানের জন্য পুরস্কৃত হন।]] থাম্ব|120px|[[মোনালি ঠাকুর লুটেরা (২০১৩)-এর "সওয়ার লুঁ" গানের জন্য পুরস্কৃত হন।]] থাম্ব|120px|[[কনিকা কাপুর রাগিণী এমএমএস ২ (২০১৪)-এর "বেবি ডল" গানের জন্য পুরস্কৃত হন।]] থাম্ব|120px|[[নেহা ভসিন সুলতান (২০১৬)-এর "জগ ঘুমেয়া" গানের জন্য পুরস্কৃত হন।]] থাম্ব|120px|[[মেঘনা মিশ্র সিক্রেট সুপারস্টার (২০১৭)-এর "নাচদি ফিরা" গানের জন্য পুরস্কৃত হন।]] থাম্ব|120px|[[শিল্পা রাও ওয়ার (২০১৯)-এর "ঘুঙরু" গানের জন্য পুরস্কৃত হন।]]
জিমি নন্দা
জিমি কুনাল নন্দা হলেন একজন ভারতীয় অভিনেত্রী ও মডেল।
জীবনী
জিমি নন্দা আহমেদাবাদ থেকে এসেছেন। তিনি গ্লাডসরাগ মিসেস ইন্ডিয়া ২০০৭ খেতাব লাভ করেছিলেন। এরপর, তিনি মিসেস ইউনিভার্স ২০০৭ প্রতিযোগিতায় অংশ নেন। সেই প্রতিযোগিতায় তিনি রানারআপ হন।
পরবর্তীতে, জিমি নন্দা সিআইডি তে অভিনয় করেছিলেন।  ধারাবাহিকটিতে তিনি সাব ইন্সপেক্টর লাবণ্যের চরিত্রে অভিনয় করেছিলেন। ২০১৬ সালে মুক্তি পেয়েছিল তার অভিনীত গুজরাটি চলচ্চিত্র তু তো গায়ো।   এরপর, ২০১৮ সালে তার অভিনীত আরেকটি গুজরাটি চলচ্চিত্র রতনপুর মুক্তি পেয়েছিল।
গিরা প্রতিস্থাপন
প্রতিস্থাপন আর্থ্রোপ্লাস্টি বা গিরা প্রতিস্থাপন (গ্রীক আর্থ্রন (গিরা, অঙ্গ, সন্ধি) + প্লাসেইন (গঠন করা, ছাঁচ তৈরি করা, বানানো)) বা জয়েন্ট রিপ্লেসমেন্ট সার্জারি একটি অর্থোপেডিক (অস্থির চিকিৎসা-সংক্রান্ত) শল্যচিকিৎসা পদ্ধতি যাতে একটি আর্থ্রাইটিক (বাতব্যাধিগ্রস্থ) বা অকার্যকর অস্থিসন্ধি বা গিরা (joint) অপারেশনের মাধ্যমে কৃত্রিম গিরা দ্বারা পাল্টানো হয়। কম ঝুঁকিপূর্ণ চিকিৎসা দ্বারা যখন অস্থিসন্ধিতে গুরুতর ব্যথা বা অকার্যকর অবস্থার উন্নতি হয় না তখন গিরা প্রতিস্থাপনকে চিকিৎসা হিসেবে বিবেচনা করা হয়। এটি আর্থ্রোপ্লাস্টির একটি রূপ, এবং প্রায়ই অস্টিওআর্থ্রাইটিস এবং রিউম্যাটয়েড আর্থ্রাইটিসিসহ বিভিন্ন গিরার রোগের চিকিৎসা হিসেবে করা হয়।
হাঁটু এবং নিতম্ব প্রতিস্থাপনের ক্ষেত্রে গিরা প্রতিস্থাপন সার্জারি দিনদিন সাধারণ হয়ে উঠছে। ২০০৯ সালে প্রায় ৭৭৩,০০০ আমেরিকান নিতম্ব বা হাঁটু প্রতিস্থাপন করেছিল।
পটভূমি
নিউ ইয়র্ক সিটি ভিত্তিক শল্যচিকিত্সক স্টিফেন এস হুডাক ১৯৩৯ সালে প্রাণিদের উপর কৃত্রিম অস্থিসন্ধির মাধ্যমে পরীক্ষা করা শুরু করেন। ১৯৪৮ সাল পর্যন্ত তিনি নিউ ইয়র্ক অর্থোপেডিক হাসপাতালে ছিলেন (কলাম্বিয়া প্রিসবাইটারিয়ান মেডিকেল সেন্টারের অংশ) এবং নৌ গবেষণা সংস্থার অর্থায়নে মানুষের মধ্যে নিতম্বের অস্থিসন্ধিসমূহ প্রতিস্থাপন করছিলেন।
গিরা প্রতিস্থাপনের (আর্থ্রোপ্লাস্টির) দুটি পুরনো কিন্তু জনপ্রিয় রূপ হলঃ (১) ইন্টারপজিশনাল আর্থ্রোপ্লাস্টি , এক্ষেত্রে প্রদাহজনিত পৃষ্ঠকে আলাদা করে রাখতে গিরার সাথে সাথে ত্বক, পেশী বা টেন্ডনের মত অন্যান্য কিছু টিস্যুর প্রতিস্থাপন করা হয় এবং (২) এক্সিজনাল আর্থ্রোপ্লাস্টি যেখানে গিরার পৃষ্ঠ এবং হাড়কে বের করে আনা হয় এবং দাগ সৃষ্টিকারী টিস্যুকে ক্ষতস্থান পূরণ করার জন্য ছেড়ে দেওয়া হয়। আর্থ্রোপ্লাস্টির অন্যান্য প্রকরণের মধ্যে রয়েছে
অস্থিসন্ধি পুনরুদ্ধার বা কিছুটা পরিবর্তন করার প্রক্রিয়া অস্টিওটমিও, আর্থ্রোপ্লাস্টিরই আরেকটি রূপ।
সাম্প্রতিক দশগুলোতে আর্থ্রোপ্লাস্টির সর্বাধিক সফল এবং সাধারণ রূপ হল একটি নকল অস্থির সাথে গিরা বা গিরার পৃষ্ঠের প্রতিস্থাপন। উদাহরণস্বরূপ, একটি নিতম্বের অস্থিসন্ধি যেটি অস্টিওআরথ্রাইটিসে আক্রান্ত একটি নকল নিতম্ব দ্বারা পুরোপুরি (টোটাল হিপ আর্থ্রোপ্লাস্টি) প্রতিস্থাপন করা যেতে পারে। এই পদ্ধতি অ্যাসিটাবুলাম (হিপ সকেট) এবং ফিমারের মাথা ও ঘাড় উভয়ই প্রতিস্থাপন করা হয়। এই অস্ত্রোপচারটি করার উদ্দেশ্যটি হল ব্যথা উপশম করা, নড়ানোর ক্ষমতা পুনরুদ্ধার করা এবং হাঁটার ক্ষমতা উন্নত করা, যা পেশিশক্তির উন্নতি ঘটায়।
কাঁধ
কাঁধ প্রতিস্থাপনের জন্য, কাঁধের জয়েন্টে পৌঁছানোর জন্য কয়েকটি বড় বড় পথ রয়েছে। প্রথমটি হল ডেলটোপেক্টোরাল পদ্ধতি, যা ডেল্টয়েডকে বাঁচায়, তবে সুপরাস্পিনেটাস কেটে ফেলতে হবে। দ্বিতীয়টি হল ট্রান্সডেল্টোয়েড পদ্ধতি, যাতে গ্লেনয়েডে সরাসরি প্রবেশ করে করা হয়। তবে এই পদ্ধতির সময় ডেল্টয়েডকে সম্ভাব্য ক্ষতির জন্য প্রস্তুত থাকতে হয়। শল্যচিকিত্সকের পছন্দ অনুযায়ী উভয় কৌশলই ব্যবহৃত হয়।
নিতম্ব
নিতম্ব (হিপ) প্রতিস্থাপন সম্পূর্ণ নিতম্ব প্রতিস্থাপন বা হেমি (অর্ধেক) প্রতিস্থাপন হিসেবে সম্পাদন করা যেতে পারে। ১৯৭০ সালের দিকে যুক্তরাজ্যে স্যার জন চার্নলী সম্পূর্ণ হিপ (Total Hip) পদ্ধতি উদ্ভাবন করেন। সম্পূর্ণ হিপ প্রতিস্থাপনে অ্যাসিটাবুলাম এবং ফিমোরাল হেড উভয়কে প্রতিস্থাপন করা হয়, কিন্তু হেমি আরথ্রোপ্লাস্টিতে সাধারণত কেবল ফিমোরাল হেডকে প্রতিস্থাপন করা হয়। হিপ প্রতিস্থাপন বর্তমানে সর্বাধিক প্রচলিত সাধারণ অর্থোপেডিক অপারেশন, যদিও বিভিন্ন রোগীদের ক্ষেত্রে সন্তুষ্টি একেকরকম। এক্ষেত্রে রোগীবিশেষে সন্তুষ্টি স্বল্প এবং দীর্ঘমেয়াদী হয়ে থাকে।
তবে শল্যচিকিৎসায় ব্যবহৃত সহায়ক সরঞ্জামগুলির ব্যবহার অপারেশন পরবর্তী তত্ত্বাবধানে ব্যবহৃত করা যাবে কি না তা সুষ্পষ্ট নয়।
হাঁটু
থাম্ব|হাঁটু প্রতিস্থাপন। ১৯৭৩ সালে আমেরিকায় ইনসাল ও তার সঙ্গীরা সম্পূর্ণ হাটু (Total Knee) প্রতিস্থাপন পদ্ধতি আবিষ্কার করেন। হাঁটুর প্রতিস্থাপনের ক্ষেত্রে হাঁটুর সামনের অংশ সম্পূর্ণভাবে অনাবৃত থাকা জরুরি, যার সাথে প্যাটেলা থেকে কোয়াড্রিসেপস পেশীর অংশ (ভাস্টাস মিডিয়ালিস) বিচ্ছিন্ন থাকাও প্রয়োজন। প্যাটেলাকে সন্ধির এক দিকে প্রতিস্থাপন করা হয়, যার ফলে ফিমারের ডিস্টাল (দূরবর্তী) প্রান্ত এবং টিবিয়ার প্রক্সিমাল (নিকটবর্তী) প্রান্ত উন্মুক্ত হয়। হাড়ের লম্ব অক্ষ ভিত্তিক কর্তন নির্দেশিকা অনুযায়ী এই হাড়গুলোর প্রান্তগুলিকে সঠিক আকারে কাটা হয়। তরুণাস্থি এবং অঙ্কীয় ক্রুশিয়েট লিগামেন্টকে সরানো হয়; পৃষ্ঠীয় ক্রুশিয়েট লিগামেন্টটিও সরানো যেতে পারে তবে টিবিয়াল এবং ফিবুলার সমান্তরাল লিগামেন্টগুলি সংরক্ষণ করা হয়। তারপরে ধাতব উপাদানগুলি হাড়ের উপরে দেয়া হয় বা পলিমিথাইল মেথা ক্রাইলেট (পিএমএমএ) সিমেন্ট ব্যবহার করে বাঁধাই করা হয়। এর বিকল্প কৌশলও রয়েছে, যাতে সিমেন্ট ছাড়াই গাঁথুনিকে সংযুক্ত করে। এই সিমেন্ট-বিহীন কৌশলগুলি ছিদ্রযুক্ত ধাতব নকল অঙ্গ সংযোজনের সাথে সম্পর্কিত।
অপারেশনের পর সাধারণত মোটামুটি শল্যচিকিৎসাজনিত ব্যথা বিদ্যমান থাকে এবং এতে শারীরিক পুনর্বাসনকেও জোরালোভাবে গুরুত্ব দেয়া হয়। পুনর্বাসনের সময়কাল ৬ সপ্তাহ বা তার বেশি হতে পারে এবং চিকিৎসার সহায়ক যন্ত্রপাতিগুলি (যেমন হাঁটার ফ্রেম, লাঠি, ক্রাচ) ব্যবহারের মাধ্যমে রোগী সুস্থ স্বাভাবিক জীবনে ফিরে আসতে পারে।
গোড়ালি
গোড়ালি প্রতিস্থাপন, আর্থ্রোপ্লাস্টি প্রয়োজন এমন রোগীদের পছন্দের চিকিৎসা হয়ে উঠছে যা আর্থ্রোডিসিসের প্রচলিত ব্যবহারের বিকল্প হিসেবে গণ্য। আর্থ্রোডিসিসের সাথে গোড়ালি প্রতিস্থাপনের মূল পার্থক্য হল এক্ষেত্রে গোড়ালিকে প্রতিস্থাপনের মাধ্যমে নড়নক্ষমতার পরিসীমা পুনরুদ্ধারে গুরুত্ব দেয়া হয়। তবে, আর্থ্রোডিসেস শ্রেষ্ঠত্ব কেবল নির্দিষ্ট কিছু বিচ্ছিন্ন গিরার ক্ষেত্রেই দেখা গেছে।
আঙ্গুল
থাম্ব|আঙুলের গিরা প্রতিস্থাপন। আঙুলের গিরা প্রতিস্থাপন প্রায় ৩০ মিনিটের তুলনামূলক দ্রুত প্রক্রিয়া, তবে এক্ষেত্রে অপারেশন পরবর্তী কয়েক মাস থেরাপির প্রয়োজন হয়। অপারেশন পরবর্তী থেরাপি হতে পারে হ্যান্ড স্প্লিন্ট (বন্ধফলক) পরা বা কর্মক্ষমতা এবং ব্যথার উন্নতির জন্য ব্যায়াম করা।
কার্যপ্রণালী সময়কাল
বড় অপারেশন বা সার্জারি করার আগে একটি সম্পূর্ণ প্রাক-অনুভূতিনাশক (প্রি-অ্যানেস্থিটিক) কাজ সম্পন্ন করা আবশ্যক। বয়স্ক রোগীদের ক্ষেত্রে এটিতে সাধারণত ইসিজি, প্রস্রাব পরীক্ষা, রক্তের চিকিৎসা এবং রক্ত পরীক্ষাতেও করা হয়ে থাকে। রক্তের ক্রস ম্যাচেও এটি নিয়মিত কার্যকর্মের সূচি, যেহেতু বেশিরভাগ রোগীর রক্ত সঞ্চালনের প্রয়োজন হয়। প্রি-অপারেটিভ তথা অপারেশন পূর্ববর্তী পরিকল্পনার জন্য ক্ষতিগ্রস্থ জয়েন্টের সঠিক এক্সরে, সঠিক গিরা নির্বাচন এবং এক্সরে চিত্রগুলির সাথে আকারের সামঞ্জস্য (এই প্রক্রিয়াটি টেম্প্লেটিং হিসাবেও পরিচিত) প্রয়োজন।
কয়েক দিনের হাসপাতালে ভর্তি হওয়ার পরে বেশ কয়েক সপ্তাহ সুরক্ষিত কার্যক্রম, নিরাময় ও পুনর্বাসন হয়। এরপরে বেশ কয়েক মাস ধরে ধীরে ধীরে শক্তি ও সহিষ্ণুতার উন্নতি হতে পারে।
রোগীর প্রথম দিকে জয়েন্ট একত্রিত হওয়াকে ভেনাস থ্রোম্বোয়েম্বোলিজম এবং নিউমোনিয়ার মতো জটিলতার সম্ভাবনা এড়ানোর মূল লক্ষণ বলে মনে করা হয়। আধুনিক অপারেশনের ক্ষেত্রে রোগীদের যত তাড়াতাড়ি সম্ভব একত্রিত করার চেষ্টা এবং যখন সহ্যক্ষমতা হয় তখন হাঁটার উপকরণগুলি দিয়ে চলাচলের জন্য বলা হয়। অপারেশনকৃত জয়েন্ট এবং রোগীর অপারেশন পূর্ববর্তী অবস্থার উপর নির্ভর করে হাসপাতালে ভর্তির সময় ১ দিন থেকে ২ সপ্তাহ পর্যন্ত হয়ে থাকে। তবে বেশিরভাগ ক্ষেত্রেই এই সময় গড়ে ৪-৭ দিন হয়ে থাকে।
গিরা প্রতিস্থাপনের অপারেশনের পরে রোগীদের গিরার ক্ষমতা পুনরুদ্ধার করতে ফিজিওথেরাপি ব্যাপকভাবে ব্যবহৃত হয়। প্রাথমিকভাবে রুটিনমাফিক ব্যায়ামের প্রয়োজন, কারণ রোগীদের পেশীগুলি অস্ত্রোপচারের পরে নিরাময় হতে সময় নেয়; জয়েন্টগুলির নড়াচড়ার পরিসীমা অনুযায়ী ব্যায়ামগুলি কঠোর হওয়া উচিত নয়। পরে যখন পেশীগুলি নিরাময় হয়, গিরা শক্তিশালীকরণ এবং সম্পূর্ণ ক্ষমতা পুনরুদ্ধারের লক্ষ্য়ে ব্যায়ামের সংখ্যা ও পরিধি বাড়ানো হয়।
উপকরণ
গিরা প্রতিস্থাপনে সাধারণভাবে ব্যবহৃত কিছু সিরামিক পদার্থ হলঃ অ্যালুমিনা (AL2O3), জিরকোনিয়া (ZrO2), সিলিকা (SiO2), হাইড্রোক্সিপ্যাটাইট (Ca10(PO4)6(OH)2), টাইটানিয়াম নাইট্রাইড (TiN), সিলিকন নাইট্রাইড (Si3 N4)। টাইটানিয়াম এবং টাইটানিয়াম কার্বাইডের সংমিশ্রণ খুবই শক্ত সিরামিক উপাদান যা প্রায়শই আর্থ্রোপ্লাস্টিগুলির উপাদান হিসেবে ব্যবহৃত হয়। কারণ এটি যেমন দৃঢ়তা এবং শক্তির মাত্রাকে প্রভাবিত করে, তেমনি মেডিকেল ইমেজিংয়ের সাথেও এটির সামঞ্জস্যতাও রয়েছে।
টাইটানিয়াম কার্বাইড, পলিক্রিস্টালাইন ডায়মন্ড সারফেস (পিসিডি) এর সাথে মিলিতভাবে ব্যবহার করা সম্ভব বলে প্রমাণিত হয়েছে। পিসিডি হল একটি অত্যন্ত শক্তিশালী সিরামিক যা কৃত্রিম জয়েন্টগুলির জন্য একটি উন্নত, শক্তিশালী, দীর্ঘ-পরিসীমা বিশিষ্ট উপাদান সরবরাহ করে। পলিক্রিস্টালাইন ডায়মন্ট কমপ্যাক্ট (পিডিসি) থেকে উচ্চ চাপ এবং তাপমাত্রায় পরিচালিত একটি প্রক্রিয়ার মাধ্যমে পিসিডি গঠিত হয়। কিউবিক বোরন নাইট্রাইড, সিলিকন নাইট্রাইড এবং অ্যালুমিনিয়াম অক্সাইডের মতো অন্যান্য সিরামিক উপকরণগুলির সাথে তুলনা করা হলে, পিসিডিতে উচ্চ মাত্রার কাঠিন্য এবং তুলনামূলকভাবে কম ঘর্ষণসহ আরও অনেক ভাল বৈশিষ্ট্য বিদ্যমান। কৃত্রিম জয়েন্টগুলির প্রয়োগের জন্য এটি সাধারণত নির্দিষ্ট ধাতু এবং ধাতব মিশ্রণ যেমনঃ কোবাল্ট, ক্রোম, টাইটানিয়াম, ভ্যানাডিয়াম, স্টেইনলেস স্টিল, অ্যালুমিনিয়াম, নিকেল, হাফনিয়াম, সিলিকন, কোবাল্ট-ক্রোম, টাংস্টেন, জিরকোনিয়াম ইত্যাদির সাথে একত্রে মিলিত করা হয়। এর অর্থ হল নিকেল অ্যালার্জি বা অন্যান্য ধাতুর সংবেদনশীলতাযুক্ত লোকেরা ডিভাইসে থাকা রাসায়নিকগুলির কারণে জটিলতার ঝুঁকিতে রয়েছে।
হাঁটুর প্রতিস্থাপনে ব্যবহৃত সিরামিকের দুটি অংশ রয়েছে। সেগুলো একই সিরামিক বা আলাদা আলাদা সিরামিক দিয়ে তৈরি করা যেতে পারে। যদি সেগুলি একই সিরামিক দিয়ে তৈরি হয় তবে তাদের ওজনের অনুপাতের ভিন্নতা থাকে। এই সিরামিক অংশগুলি এমনভাবে প্রক্রিয়াজাত করা হয় যাতে কণাগুলো গিরার মুখ বন্ধ করে দেয়। কণাগুলো সাধারণত সৌম্য হয় এবং তীক্ষ্ণ হয় না। এগুলি এমনভাবেই তৈরি করা হয় যাতে যদি কোনও দুটি সিরামিক উপাদানগুলির মধ্যে কোনও ঠিকরা ভেঙে যায় তবে তারা যেন অপারেশনকৃত গিরার একটি চেক-আপ বা পরিদর্শনকালে এক্স-রে এর মাধ্যমে লক্ষণীয় হয়। হিপ জয়েন্টের মতো গিরাগুলোতে ইমপ্লান্ট বলটি সিরামিক দিয়ে তৈরি করা যেতে পারে এবং সিরামিকের স্তরগুলোর মধ্যে মধ্যে এবং যেখানে এটি গিরার বাকি অংশগুলির সাথে সংযুক্ত হয়, সেখানে সিরামিকটি ধরে রাখতে সহায়তা করার জন্য সাধারণত একটি ঝিল্লি থাকে। ঝিল্লিটি ফাটল প্রতিরোধে সহায়তা করে, তবে যদি ফাটলগুলি দুটি পয়েন্টে ঘটে অর্থাৎ যদি পৃথক টুকরো তৈরি করে তবে ঝিল্লিটি অংশগুলোকে ধরে রাখতে পারে যাতে গিরাটি স্থানচ্যুত হয়ে আরও আঘাত সৃষ্টি করতে না পারে। যেহেতু এই ধরনের ফাটল এবং বিভাজন দুর্ঘটনাবশতঃ ঘটতেই পারে, তাই ঝিল্লির প্রধান উপাদান হল একটি বায়ো-সামঞ্জস্যপূর্ণ পলিমার যা উচ্চ ভাঙ্গন বা ফাটল প্রতিরোধী এবং এর যথেষ্ট শক্ততা রয়েছে।
চিকিৎসা ঝুঁকি
অপারেশনের ধকলের ফলে চিকিৎসার বিভিন্ন ধাপে সমস্যা সৃষ্টি হতে পারে।
দীর্ঘমেয়াদী ঝুঁকি
এই বিষয়টি নিয়ে অনেক বিতর্ক আছে। অর্থোপেডিক-সম্প্রদায়ের বেশিরভাগ গবেষণা প্রচেষ্টাই গিরা প্রতিস্থাপন অধ্যয়ন ও উন্নতির জন্য পরিচালিত হয়। প্রধান প্রধান বিতর্কগুলি হলঃ
বাংলাদেশে গিরা প্রতিস্থাপন
ঢাকায় আশির দশকের দিকে ডা. আ.ফ.ম রুহুল হক ব্যক্তিগত উদ‌্যােগে (সম্পূর্ণ হিপ) এবং নববই দশকের শুরুর দিকে চেন্নাই থেকে আসা ডা. এল প্রকাশ কর্তৃক প্রাইভেট ক্লিনিকে কিছু গিরা প্রতিস্থাপন অস্ত্রোপচার সম্পন্ন করা হয়। ১৯৯৪ সালে বিদেশ হতে প্রশিক্ষণপ্রাপ্ত ডা. এম.কে.আই কাইয়ুম চৌধুরীর যোগদান করার পর থেকে ঢাকার বারডেম হাসপাতালে প্রথম অর্থোপেডিক সার্জারি বিভাগ চালু হয়। বাংলাদেশে প্রাতিষ্ঠানিকভাবে সর্বপ্রথম বারডেমই গিরা প্রতিস্থাপন অপারেশন চালু করে। ডা. চৌধুরীকেই সম্পূর্ণ হাটু প্রতিস্থাপনে বাংলাদেশী পাইওনিয়ার বলা হয়। উক্ত অপারেশনে একটি সফল সিরিজ সম্পাদন করার স্বীকৃতিস্বরূপ ২০০২ সালে সোসাইটি অব সার্জনস অব বাংলাদেশ বা এস. এস. বি কর্তৃক তাঁকে প্রফেসর মোহাম্মদ আসির উদ্দিন স্মৃতি স্বর্ণপদক প্রদান করা হয়। পরবর্তীকালে অন্যান্য হাসপাতালসমূহতেও গিরা প্রতিস্থাপন প্রযুক্তি চালু করার উদ্যোগ নেয়া হয়। যন্ত্রপাতি ও কৃত্রিম গিরার উচ্চমূল্য, নতুন সার্জনদের অপারেশনে দক্ষতা অর্জনে সময়সাপেক্ষতা, নষ্ট হয়ে যাওয়া গিরা জীবনহানিকর নয় - জনমনে এরূপ বিশ্বাস এবং অন্যান্য নানাবিধ কারণে বাংলাদেশে জয়েন্ট প্রতিস্থাপন শল্যচিকিৎসা ধীর ধীরে জনপ্রিয় হচ্ছে এবং সমাজে এর গুরুত্ব ও সুফল অন্যান্য দেশের মত ক্রমশ অনুধাবিত হচ্ছে।
নকল অঙ্গ প্রতিস্থাপন
সংক্রমণ বা নকল অঙ্গে ফাটলের মতো জটিলতার কারণে নকল অঙ্গ প্রতিস্থাপনের প্রয়োজন হতে পারে। প্রতিস্থাপনটি একটি একক অস্ত্রোপচার সময়ের মধ্যেই করা যেতে পারে। বিকল্প পদ্ধতিতে পূর্ববর্তী কৃত্রিম উপাদানগুলি অপসারণের জন্য প্রাথমিক অপারেশন করা যেতে পারে এবং পরবর্তীতে পৃথক যেকোনো নতুন অপারেশনের নকল অঙ্গ স্থাপন করা হয়। এই ধরনের সমস্যার ক্ষেত্রে, বিশেষত যখন সংক্রমণের ফলে গিরা জটিলাকার ধারণ করে, তখন একটি স্পেসার ব্যবহার করা যেতে পারে। এটি স্থায়ীভাবে কোনো অঙ্গ স্থাপন না হওয়া পর্যন্ত প্রাথমিকভাবে গিরা স্থায়িত্ব এবং গতিশীলতা সরবরাহ করার জন্য শক্ত ভরসম্পন্ন একটি বস্তু। এটির মধ্যে যেকোন সংক্রমণের চিকিৎসা করতে অ্যান্টিবায়োটিক থাকতে পারে।
ডেভিড ডানা ক্লার্ক
ডেভিড ডানা ক্লার্ক একজন কম্পিউটার বিজ্ঞানী এবং ইন্টারনেট পথিকৃৎ যিনি ১৯৭০ এর দশক থেকে ইন্টারনেটের উন্নয়নের সাথে সম্পৃক্ত।
জীবনী
ক্লার্ক ১৯৬৬ সালে সোয়ার্থমর কলেজ থেকে গ্র্যাজুয়েট হন। তিনি এমআইটি থেকে তড়িৎ প্রকৌশলে মাস্টার্স এবং ইঞ্জিয়ার্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৭৩ সালে পিএইচডি ডিগ্রি অর্জন করেন। তিনি ১৯৮১ থেকে ১৯৮৯ সাল পর্যন্ত ইন্টারনেটের চীফ প্রটোকল আর্কিটেক্ট হিসেবে কাজ করেন।
ডায়ান্থাস
ডায়ান্থাস ক্যারিফিলাস পরিবারের ৩০০ প্রজাতির সপুষ্পক উদ্ভিদের একটি প্রজাতি। এটি মূলত ইউরোপ ও এশিয়ার স্থানীয় হলেও, দক্ষিণ থেকে উত্তর আফ্রিকায় এর বিস্তৃত কিছু প্রজাতি এবং উত্তর আমেরিকার একটি প্রজাতি (D. repens) রয়েছে। প্রচলিত নামের মধ্যে carnation (D. caryophyllus), পিংক (D. plumarius ও সম্পর্কিত প্রজাতি) এবং সুইট উইলিয়াম (D. barbatus) অন্তর্ভুক্ত।
উপবিভাগ
• Dianthus alpinus – আলপাইন পিংক
• Dianthus amurensis – আমুর পিংক
• Dianthus arenarius – বালি পিংক
• Dianthus armeria – ডেপুটফোর্ড পিংক
• Dianthus balbisii
• Dianthus barbatus – মিষ্টি উইলিয়াম
• Dianthus biflorus
• Dianthus brevicaulis
• Dianthus burgasensis
• Dianthus callizonus
• Dianthus campestris
• Dianthus capitatus
• Dianthus carthusianorum – কার্থুজ পিংক
• Dianthus caryophyllus – কার্নেশন বা ক্লোভ পিংক
• Dianthus chinensis – চীনা পিংক
• Dianthus cruentus
• Dianthus cyprius – উত্তর সাইপ্রাস পিংক
• Dianthus deltoides – নব পিংক
• Dianthus erinaceus
• Dianthus fragrans
• Dianthus freynii
• Dianthus fruticosus
• Dianthus furcatus
• Dianthus gallicus – ফরাসি পিংক বা জার্সি পিংক
• Dianthus giganteus
• Dianthus glacialis
• Dianthus gracilis
• Dianthus haematocalyx
• Dianthus japonicus
• Dianthus japigicus
• Dianthus kladovanus
• Dianthus knappii
• Dianthus libanotis – লেবানন পিংক
• Dianthus lusitanus
• Dianthus microlepsis
• Dianthus moesiacus
• Dianthus monspessulanus – Fringed pink
• Dianthus myrtinervius – আলবেনিয় পিংক
• Dianthus nitidus
• Dianthus pavonius
• Dianthus pendulus
• Dianthus petraeus
• Dianthus pinifolius
• Dianthus plumarius – বাগান পিংক, বন্য পিংক
• Dianthus pungens
• Dianthus repens – বোরিয়েল কার্নেশন
• Dianthus scardicus
• Dianthus seguieri – Sequier's Pink
• Dianthus simulans
• Dianthus spiculifolius
• Dianthus squarrosus
• Dianthus strictus
• Dianthus subacaulis
• Dianthus superbus – বৃহৎ বা লার্জ পিংক
• Dianthus sylvestris
• Dianthus tenuifolius
• Dianthus urumoffii
• Dianthus zonatus
অন্তর্ভুক্ত হাইব্রিড;
সৈয়দপুর ইউনিয়ন
সৈয়দপুর ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
বাংলা ভাষা বাস্তবায়ন কোষ
বাংলা ভাষা বাস্তবায়ন কোষ (বাবাকো) বাংলাদেশ সরকারের একটি প্রতিষ্ঠান, যা জনপ্রশাসন মন্ত্রণালয়ের সংস্কার ও গবেষণা অনুবিভাগের একটি অধিশাখা।   ১৯৮১ সালে সংস্থাপন মন্ত্রণালয়ের (বর্তমান নাম জনপ্রশাসন মন্ত্রণালয়) অধীনে বাংলা ভাষা বাস্তবায়ন কোষ গঠন করা হয়।  ১৯৯৯ সাল পর্যন্ত এই কোষের অধীনে ২৩টি পদ ছিল। ১৯৯৯ সালে কোষের ১১টি পদ বিলুপ্ত করে পদের সংখ্যা ১২তে নামিয়ে আনা হয়। প্রতিষ্ঠার পর থেকে বাবাকো এ পর্যন্ত জনপ্রশাসন মন্ত্রণালয়ের ২৬টি আইন, বিধি ও অধ্যাদেশ প্রমিতিকরণ করেছে। অন্য সব মন্ত্রণালয়ের প্রায় ১০০ আইন বা অধ্যাদেশ প্রমিতকরণ করেছে। এখনো অনেক আইন ও বিধি ইংরেজিতে রয়েছে, যেগুলো অনুবাদের পর বাবাকোর প্রমিতকরণ করার কথা।
এ পর্যন্ত বাবাকো থেকে প্রশাসনিক পরিভাষা, পদবি পরিভাষা, সরকারি কাজে ব্যবহারিক বাংলা ও সরকারি কাজে প্রমিত বাংলা ব্যবহারের নিয়ম—এই চারটি বই বের হয়েছে। এ ছাড়া সচিবালয় নির্দেশিকা ২০১৪ প্রণয়নে বাবাকো সাচিবিক দায়িত্ব পালন করেছে। শিগগিরই ‘প্রসঙ্গ ব্যবহারিক বাংলা’ নামে আরো একটি বই বের হবে।
অক্ষোভ্য
অক্ষোভ্য (अक्षोभ्य,, ) বজ্রযান বৌদ্ধ ধর্মমতে পাঁচ ধ্যানী বুদ্ধের একজন। বৌদ্ধ কিংবদন্তি অনুসারে তিনি বজ্রধাতু নামক আধ্যাত্মিক স্থানের পূর্বদিকে অভিরতি নামক পবিত্র স্থানের অধিষ্ঠাতা দেবতা।
উৎপত্তি
থাম্ব|244x244পিক্সেল|অক্ষোভ্য ১৪৭ খ্রিষ্টাব্দে রচিত অক্ষোভ্য তথাগতস্য ব্যূহ সূত্র গ্রন্থে অক্ষোভ্যের বর্ণনা পাওয়া যায়। এই গ্রন্থানুসারে এক বৌদ্ধ সন্ন্যাসী অভিরতি নামক পবিত্র স্থানে ধর্মলাভের উদ্দেশ্যে শপথ করেন যে তিনি বুদ্ধত্ব লাভ না করা পর্যন্ত কোন জীবের প্রতি ক্রোধ প্রকাশ করবেন না। এইকারণে তিনি স্থির থেকে একসময় অক্ষোভ্য বুদ্ধে পরিণত হন।
সাম্প্রতিককালে পাকিস্তান থেকে গান্ধারী ভাষায় রচিত কিছু পুঁথিতে এক প্রাচিন মহাযান সূত্রে অক্ষোভ্যের উল্লেখ পাওয়া যায়। এই পুঁথি প্রথম বা দ্বিতীয় শতাব্দীর সময়ের বলে ধারণা করা হয়।
প্রতীকি
অক্ষোভ্য পঞ্চজ্ঞানের একতি আদর্শ জ্ঞানের প্রতিমূর্তি। তিনি জল উপাদানের সঙ্গে সম্পর্কযুক্ত বজ্র পরিবারের অন্তর্গত হওয়ায় তার শরীরের রঙ নীল ও সাদা। জলে প্রতিফলিত সূর্যালোকের উজ্জ্বলতাকে বোঝাতে সাদা রঙ এবং মহাসমুদ্রের গভীরতাকে বোঝাতে নীল রঙের প্রতীকি দেওয়া হয়েছে। জলের গুণের মতো অক্ষোভ্য বুদ্ধের গুণগুলির তুলনা করা হয়েছে। মহাসমুদ্রের উপরিভাগে উত্তাল ঢেউ থাকলেও তলদেশ যেরকম শান্ত থাকে, বহমান জল যেরকম কঠিন প্রস্তরখন্ডের মধ্যে দিয়ে নীরবে চলে যায় এবং জমে যাওয়া জল যেরকম কঠিন, তীক্ষ্ণ এবং তরল অবস্থায় যেকোন স্থানে মানিয়ে নিতে পারে, অক্ষোভ্য বুদ্ধের গুণগুলি সেইরকম।
কোয়েটা গ্ল্যাডিয়েটর্স
কোয়েটা গ্ল্যাডিয়েটর্স হল কোয়েটা শহরের প্রতিনিধিত্বমূলক পাকিস্তান সুপার লিগ-এর একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য অনুমোদন দেওয়া হয়। দলটির মালিকানায় রয়েছেন ওমর অ্যাসোসিয়েটস।
ফ্রাঞ্চাইজ ইতিহাস
২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিতে প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি শহর-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লীগের প্রথম মৌসুম উন্মোচন করেন। পেশোয়ার জালমিকে দশ বছরের জন্য মার্কিন ডলার $১১ মিলিয়ন এর বিনিয়ময়ে কোয়েটা ভিত্তিক কোম্পানী ওমর অ্যাসোসিয়েটস কিনে নেয়।
দলের নাম এবং লোগো
২০১৫ সালের ১৯ ডিসেম্বর তারিখে একটি অনুষ্ঠানে দলটির স্বত্তাধিকারী জনাব নাদীম ওমর নাম এবং লোগো উন্মোচন করেন।
পোশাকের রঙ এবং লোগো
কোয়েটা গ্ল্যাডিয়েটর্সের পোশাকের রং বেগুনি এবং সোনালী রং এর সমন্বয়ে তেরী করা হয়েছে।
খাগাউল
খাগাউল (Khagaul) ভারতের বিহার রাজ্যের পাটনা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫ মিটার (১৮০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খাগাউল শহরের জনসংখ্যা হল ৪৮,৩৩০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে খাগাউল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
প্যারাগুয়ের ইতিহাস
প্যারাগুয়ের পূর্বাংশে আদিতে স্থানীয় আদিবাসী গুয়ারানি জাতির লোকেরা বাস করত। ১৬শ শতকে এখানে স্পেনীয় ঔপনিবেশিকদের আগমন ঘটে। বর্তমানে প্যারাগুয়ে স্পেনীয় ও গুয়ারানি সংস্কৃতির মিলনস্থল।